Super Mario Bros. (elokuva)

Super Mario Bros. on yhdysvaltalainen elokuva, joka pohjautuu tunnettuun Mario-pelisarjaan. Se on samalla kaikkien aikojen ensimmäinen peliin pohjautuva elokuva.What was the first live-action movie adaptation of a video game?Far Out Magazine Viitattu 22.1.2024  Se julkaistiin kahdeksan vuotta alkuperäisen Super Mario Bros. -pelin jälkeen. Elokuvan teki alhaisella budjetilla Lightmotive -niminen elokuvastudio. Elokuvassa Mario Mariota näyttelee Bob Hoskins, Luigi Mariota John Leguizamo, prinsessa Daisyä (joka sekoitettiin elokuvassa Peachin kanssa) Samantha Mathis ja presidentti Koopaa eli Bowseria Dennis Hopper.

Elokuvan juoni

Mario Mario ja hänen veljensä Luigi Mario ovat aivan tavallisia putkimiehiä. Eräänä päivänä he menevät tekemään putkitöitä, ja Luigi tapaa Daisyn, jonka kaksi rikollista, Iggy ja Spike, yrittävät napata. Mario, Luigi ja Daisy menevät korjaamaan paikkaa jossa Daisy etsii dinosauruksen luita, koska mies nimeltä Scapelli on sabotoinut putkia. Siellä Iggy ja Spike kolkkaavat Marion ja Luigin takaapäin sekä nappaavat Daisyn, joka paljastuu rinnakkaisulottuvuuden prinsessaksi. Tässä ulottuvuudessa dinosaurukset ovat edelleen olemassa. Iggy ja Spike ovat Dinosaurusulottuvuuden presidentti Koopan (Dennis Hopper) serkkuja ja työskentelevät hänelle. Daisy joutuu ulottuvuusportin kautta Dinohattanin kaupunkiin, ja Luigi lähtee pelastamaan häntä. Sen jälkeen Mario putoaa sinne myös. Marion ja Luigin pitää pelastaa Daisy sekä voittaa presidentti Koopa ja hänen kätyrinsä, goombat.

 Rooleissa 

Vastaanotto
Super Mario Bros. elokuvaa on kutsuttu usein yhdeksi historian huonoimmista elokuvista ja elokuva saikin yleisesti kielteisiä arvosteluja.Super Mario Bros Metacritic reviews IMDB Viitattu 22.1.2024  Elokuva sisältää Mario-peleistä tuttuja elementtejä, mutta ovat elokuvassa muuttuneet oudoiksi ja tunnistamattomiksi. Nykyään elokuva on noussut jo kulttielokuvan maineeseen.Videopelileffojen kalkkunat ja klassikot, osa 8/8: Super Mario Bros on aliarvostettu ja upea sekasotku, jotka naurattaa varmastiMuropaketti Viitattu 22.1.2024

 Romaanisovitus 
Elokuvan käsikirjoituksen pohjalta on julkaistu romaani Super Mario Bros. (suomeksi Super Mario Bros. – Putkimiehet supersankareina, Otava 1993. ).

 Lähteet 

Luokka:Vuoden 1993 yhdysvaltalaiset elokuvat
Luokka:Videopeleihin pohjautuvat elokuvat
Luokka:Mario
Luokka:Dinosauruselokuvat
Luokka:Dystopiaelokuvat
Luokka:Elokuvat orvoista
Luokka:New Yorkissa tapahtuvat elokuvat